ต้องซื้อ! 3 หุ้นรับเหมามาแรง ราคาเป้าหมายโดดเด่น
บล.เมย์แบงก์ กิมเอ็ง ระบุในบทวิเคราะห์ คาดการณ์ว่าหุ้นรับเหมาก่อสร้างจะได้รับผลดีจากแผนลงทุนโครงสร้างพื้นฐานของรัฐฯที่ค่อยๆ คืบหน้า หลังจากโครงการก่อสร้างรถไฟฟ้า สายสีเหลือง-สีชมพู และ สีส้ม ซึ่งกำหนดขายซองประกวดราคาแล้ว รวมมูลค่าทั้งหมดร่วม 2 แสนล้านบาท
6 ก.ค. 2559

บล.เมย์แบงก์ กิมเอ็ง (ประเทศไทย) ระบุในบทวิเคราะห์ คาดการณ์ว่าหุ้นรับเหมาก่อสร้างจะได้รับผลดีจากแผนลงทุนโครงสร้างพื้นฐานของรัฐฯที่ค่อยๆ คืบหน้า หลังโครงการก่อสร้างรถไฟฟ้า สายสีเหลือง-สีชมพู และ สีส้ม ซึ่งกำหนดขายซองประกวดราคาแล้ว รวมมูลค่าทั้งหมดร่วม 2 แสนล้านบาท
สำหรับบริษัทรับเหมาก่อสร้างที่จะได้รับผลดีจากโครงสร้างพื้นฐานดังกล่าว อาทิ บริษัท ช.การช่าง จำกัด (มหาชน) หรือ CK, บริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD, บริษัท ซิโน-ไทย เอ็นจีเนียริ่งแอนด์คอนสตรัคชั่น จำกัด (มหาชน) หรือ STEC และบริษัท ยูนิค เอ็นจิเนียริ่ง แอนด์ คอนสตรัคชั่น จำกัด (มหาชน) หรือ UNIQ ซึ่งคาดว่าจะได้งานครบทุกราย
นอกจากนี้ ช่วงครึ่งปีหลังจะมีงานประมูลร่วม 3-5 แสนล้านบาท ซุึ่งจะช่วยเพิ่มงานในกลุ่มรับเหมาจำนวนมาก และ เป็น Story ในด้านบวก ดังนั้นจึงให้น้ำหนักกลุ่มรับเหมาก่อสร้างเป็น Overweight 
 

 
สำหรับรถไฟฟ้าสายสีเหลือง-ชมพู โดยรฟม.ได้ออกประกาศเชิญขวนให้เอกชนร่วมลงทุนในกิจการของรัฐ โครงการรถไฟฟ้าสายสีชมพู ช่วงแคราย-มีนบุรี วงเงิน 53,490 ล้านบาท (รัฐบาลให้เงินสนับสนุน 20,135 ล้านบาท) และ สายสีเหลือง ช่วง ลาดพร้าว-สำโรง วงเงิน 51,810 ล้านบาท (รัฐบาลให้เงินสนับสนุน 22,354 ล้านบาท)
โดยการลงทุนในโครงการนี้จะเป็นแบบ PPP Net Cost โดยภาครัฐบาลลงทุนค่าจัดกรรมสิทธิ์ที่ดิน และเอกชนลงทุนค่างานโยธา ระบบรถไฟฟ้า และ ขบวนรถไฟฟ้า รวมทั้งบริการการเดินรถไฟฟ้าและซ่อมบำรุงรักษา  โดยมีบริษัทรับเหมาในตลาดหลักทรัพย์แห่งประเทศไทย (ตลท.) ที่จะจับมือกับพันธมิตร เช่น STEC จับมือกับ BTS, CK จับมือกับ BEM, ITD จับมือกับ บริษัท Transdev จำกัด จากฝรั่งเศส และ UNIQ จะร่วมกับพันธมิตร 2-3 ราย
 
ส่วนโครงการก่อสร้างรถไฟฟ้าสายสีส้ม (ศูนย์วัฒนธรรม-มีนบุรี) ระยะทาง 21 กิโลเมตร แบ่งเป็น 6 สัญญา รวมค่างานโยธา 79,724 ล้านบาท แยกเป็น 
สัญญาที่ 1 งานอุโมงค์ทางวิ่งและสถานีใต้ดินช่วงศูนย์วัฒนธรรม-รามคำแหง 12 ระยะทาง 6.9 กม. มี 3 สถานี ราคากลาง 20,735 ล้านบาท 
สัญญาที่ 2 งานอุโมงค์ทางวิ่งและสถานีใต้ดินช่วงรามคำแหง 12-หัวหมาก ระยะทาง 3.44 กม. จำนวน 4 สถานี ราคากลาง 21,604 ล้านบาท 
สัญญาที่ 3 งานอุโมงค์ทางวิ่งและสถานีใต้ดินช่วงหัวหมาก-คลองบ้านม้า ระยะทาง 4.04 กม. จำนวน 3 สถานี  ราคากลาง 18,655 ล้านบาท 
สัญญาที่ 4 งานโครงสร้างทางวิ่งและสถานียกระดับช่วงคลองบ้านมา-สุวินทวงศ์ ระยะทาง 8.80 กม. จำนวน 7 สถานี ราคากลาง 10,025 ล้านบาท 
สัญญาที่ 5 งานก่อสร้างอาคารศูนย์ซ่อมบำรุงและอาคารจอดและจร วงเงิน 4,915 ล้านบาท
สัญญาที่ 6 งานระบบราง ระยะทาง 22.50 กิโลเมตร ราคากลาง 3,790 ล้านบาท  กำหนดขายซองประกวดราคาในวันที่ 15-29 ก.ค.59 กำหนดรับซอง 31 ต.ค.59 หลังจากนี้จะใช้เวลา 2-3 เดือนจะทราบผล
 
กลยุทธ์การลงทุน
1) ITD  แนะนำ TRADIN BUY ราคาเป้าหมาย 12.00 บาท มีอัพไซด์ 45.00%
2) CK แนะนำ ซื้อ ราคาเป้าหมาย 34.00 บาท มีอัพไซด์ 18.26%
3) UNIQ แนะนำ TRADING BUY ราคาเป้าหมาย 21.00 บาท มีอัพไซด์ 16.67%